વલસાડના શહેરના શહીદ ચોક પર બુધવારે મોડી રાતે હરિજનવાસમાં જુગાર રમાઇ રહ્યો હોવાની બાતમી સિટી પોલીસ મથકમા હાજર અ.પો.કો.રાજકુમાર કરૂણાશંકર,ક્રિપાલસિંહ,યોગેશભાઇ,મહેન્દ્ર ચૂડામણ વિગેરેનને મળતાં ટીમ બનાવી જુગારના સ્થળે તાત્કાલિક રેડ પાડી હતી.જ્યાં પહોંચતા હરિજનવાસમાં રાત્રે 11 વાગ્યાના સુમારે લાઇટના થાંભલા નીચે બેસી ખુલ્લામાં કુંડાળામાં બેસી 8 ઇસમ તીનપત્તીનો જુગાર રમી રહ્યા હતા.પોલીસને જોઇ આ ઇસમોએ જગ્યા છોડી ભાગવાની કોશિશ કરતા પોલીસની ટીમે કોર્ડન કરી તેમને ઘેરી લીધા હતા.આ તમામ જૂગારિયાઓ ધોબીતળાવ જૂના હરિજનવાસના રહીશ હોવાનું બહાર આવ્યું હતું.જેમની પાસેથી કુલ રૂ.33,470ની રોકડ રકમ કબજે કરી જૂગારધારા હેઠળ ધરપકડ કરાઇ હતી.